positive: “这几类人群要慎吃奶枣。”柳沁元提醒,第一就是对奶制品过敏或者本身有乳糖不耐受的人群慎吃;第二,对坚果存在过敏或者本身不太容易咀嚼吞咽的人群慎吃;第三,曾经发生过对枣皮或者是其他成分有消化不良的人群也要慎吃。<br>此外,健康食奶枣,需要注意以下几点:购买正规渠道生产的奶枣;一次购买少量,并注意储藏方式;控制好摄入量,以免热量超标。 记者 陆康洁 文/图
negative: 《探芳信·贺麓翁秘阁满月》探春到。见彩花钗头,玉燕来早。正紫龙眠重,明月弄清晓。夜尘不浸银河水,金盎供新澡。镇帷犀、护紧东风,秀藏芝草。 星斗粲怀抱。问雾暖蓝田,玉长多少。禁苑传香,柳边语、听莺报。片云飞趁春潮去,红软长安道。试回头、一点蓬莱翠小。<br>《大酺·荷塘小隐》峭石帆收,归期差,林沼年销红碧。渔蓑樵笠畔,买佳邻翻盖,浣花新宅。地凿桃阴,天澄藻镜,聊与渔郎分席。沧波耕不碎,似蓝田初种,翠烟生璧。料情属新莲,梦惊春草,断桥相识。 平生江海客,秀怀抱、云锦当秋织。任岁晚、陶篱菊暗,逋冢梅荒,总输玉井尝甘液。忍弃红香叶。集楚裳、西风催著。正明月、秋无极。归隐何处,门外垂杨天窄。放船五湖夜色。<br>《法曲献仙音·和宏庵韵》落叶霞翻,败窗风咽,暮色凄凉深院。瘦不关秋,泪缘轻别,情消鬓霜千点。怅翠冷搔头燕,那有语恩怨。 紫箫远。记桃根、向随春渡,愁未洗、铅水又将恨染。粉缟涩离箱,忍重拈、灯夜裁翦。望极蓝桥,彩云飞、罗扇歌断。料莺笼玉锁,梦里隔花时见。<br>《荔枝香近·七夕》 睡轻时闻,晚鹊噪庭树。又说今夕天津,西畔重欢遇。蛛丝暗锁红楼,燕子穿帘处。天上、未比人间更情苦。 秋鬓改,妒月姊、长眉妩。过雨西风,数叶井梧愁舞。梦入蓝桥,几点疏星映朱户。泪湿沙边凝伫。<br>《风入松·为友人放琴客赋》春风吴柳几番黄。欢事小蛮窗。梅花正结双头梦,被玉龙、吹散幽香。昨夜灯前歌黛,今朝陌上啼妆。 最怜无侣伴雏莺。桃叶已春江。曲屏先暖鸳衾惯,夜寒深、都是思量。莫道蓝桥路远,行云中隔幽坊。<br>《齐天乐·白酒自酌有感》芙蓉心上三更露,茸香漱泉玉井。自洗银舟,徐开素酌,月落空杯无影。庭阴未暝。度一曲新蝉,韵秋堪听。瘦骨侵冰,怕惊纹簟夜深冷。 当时湖上载酒,翠云开处共,雪面波镜。万感琼浆,千茎鬓雪,烟锁蓝桥花径。留连暮景。但偷觅孤欢,强宽秋兴。醉倚修篁,晚风吹半醒。<br>《洞仙歌·芳辰良宴》芳辰良宴,人日春朝并。细缕青丝裹银饼。更玉犀金犀,沾座分簪,歌围暖,梅靥桃唇斗胜。 露房花曲折,莺入新年,添个宜男小山枕。待枝上,饱东风,结子成阴,蓝桥去、还觅琼浆一饮。料别馆、西湖最情浓,烂画舫月明,醉宫袍锦。